# ვედეფი

|  |
| --- |
| სტატიეფი თემატიკაშე **ინდუიზმი** |
|  |
| ისტორია · პანთეონი |
| მეჸუნალობეფი · მითოლოგია |
| რწუმა დო პრაქტიკა |
| რეინკარნაცია · მოკშა |
| კარმა · პუჯა · მაია |
| სამსარა · დჰარმა |
| ნირვანა · |
| ვედანტა · |
| იოგა · აიურვედა |
| იუგა · ვეგეტარიანელობა |
| ბჰაკტი |
| ჭარუალა |
| უპანიშადეფი · ვედეფი |
| ბრაჰმანეფი |
| რამაიანა · მაჰაბჰარატა (ბჰაგავადგიტა) |
| პურანეფი · არანიაკეფი |
| შიკშაპატრი · ვაჩანამრუტი |
| მიკორსხილი თემეფი |
| დჰარმული რელიგიეფი · |
| ინდუიზმი ქიანფიშ მეჯინათ |
| მარწფალეფი · მანდირი |
| კასტა · მანტრა |
| ტერმინოლოგია |
| კამა სუტრა |
| დღახუეფი |
| მურტი |
|  |
|
ძ • ს • რ |

**ვედეფი** (სანსკრ. वेद „რჩქინა“) — უჯვეშაში ინდური სიჭკვერაშრაგადუაშ წინგეფი, რელიგიურ-ლიტერატურული ძეგლეფი, მორალიშ დო სამართალიშ კოდექსეფი, ფილოსოფიური, ხანტურული, მითოლოგიური დინორეეფიშ მაღვენჯი, ნამუეფიშ აკოქიმინუაშ ნოფული ჯვ. წ. მაჟირა ვითოშწანურაშ უკული დინუ.

რიგვედა, დევანაგარშა რსულებური მანუსკრიპტი, ორდოშიანი მავითოჩხორა ოშწანურა
გვალო ოთხი თარი წინგი რე (დინოჭარუაქ უმოს მოგვიანაფათ მოხვად, ჯვ. წ. 1500-1000 წანეფს): 3 წოდებაშ რჩქინა: რიგვედა (ანუ ჰიმნეფიშ ვედა), იაჯურვედა (თენა რე მსხვერპლიშ წირუაშწკჷმა მერსხილი ვედა), სამავედა, ათარვავედა (მოგვეფიშ ვედას) თინეფს ორხველჷ დო თინეფშე მოურს ბრაჰმანა (ე. ი. ვედეფიშ კომენტარეფი), სუტრა, ერუანული ეპოსეფიშ — მაჰაბჰარატაშ დო რამაიანაშ ჯინჯეფი დო შხვა, უკული გეჸუნს გვიანი ვედაშ ლიტერატურა (დოხოლ. ჯვ. წ. 500 წანა). ათარვავედა იკათუანდჷ დაჩხირიშ ქურუმეფიშ მაგიურ ფორმულეფს, ავშურეფიშ გჷმარიდაფალ შელორსეფს, სამავედა — სამსხვერპლო ბირეფს დო თიჯგ.

ვედეფქ ოსხირო გიადჷ ვედური რელიგიაშ აკოქიმინუას. ვედური ღორონთეფშე ჩინებული რე: ცაშ ღორონთი დიაუსი, დაჩხირიშ ღორონთი აგნი, ჭვემაშ დო მეხიშ — ინდრა, ბჟაშ ღორონთი — სურია (ინდრაშ ნოჟირული რე რუდრა). ვედეფი ჩინებულენა ბოროტ დემონეფს. თარ დემონი რდჷ წყარიშ მიდმაღალარი ვრიტრა, გოლოფაშ გონსახიარაფა. დიხაუჩას თაქ ხოლო ოსურღორონთი ჸუნს — პრითხივი, გოთანას — უშასი (ინდოარეფიშ ეოსი), ღორონთეფიშ ნანა რდჷ ადითი. ვედური რელიგიაშ კულტი თხულენდჷ სხვერპლთშეწირუას, მაგიური ადათ-წესეფიშ თხილუას. თიშ უკულიანი გოვითარაფაშ შედეგო აკიქიმინჷ ბრაჰმანიზმიქ, ნამუთ უკვე ჩინებულენს უჟინაშ ღორონთის — ბრაჰმას დო წიმინდე სუმელას, ტრიმურტის: ბრაჰმა-ვიშნუ-შივა. ხელუანობაშ ძეგლეფს სუმდუდიანი ელდაშ მორგვალაფირი ღორონთიერობა.

ვედეფიშ ნაკორობა კათეფიშ ართ-ართი თარი რელიგიაშ მუშობური „კოდექსი“ რე, „ინდუიზმიშ ბიბლია“. ქირსიანობაქ უდშე ნტერულო აუხვადჷ, შხვა ინდურ რელიგიეფწკჷმა ართო, წარმართულ მწვალებლობათ გჷმაცხადჷ., „უარზო სიხანგე“ დო „ღორონთიშ გალენური“ გიოდჷ. ვედიზმი — კათური რელიგია (თარი ღორონთი — ინდრა). სასხვერპლო კულტი, მითიური სიმბოლიკა, მისანობა — თარი მოტივეფი რე.

## ლიტერატურა

* აკაკი გელოვანი „მითოლოგიური ლექსიკონი“
* Apte, Vaman Shivram (1965), *The Practical Sanskrit Dictionary* (4th revised & enlarged ed.), Delhi: Motilal Banarsidass, ISBN 81-208-0567-4 .
* Avari, Burjor (2007), *India: The Ancient Past*, London: Routledge, ISBN 978-0-415-35616-9
* Flood, Gavin (1996), *An Introduction to Hinduism*, Cambridge University Press, ISBN 0-521-43878-0
* Flood, Gavin, ed. (2003), *The Blackwell Companion to Hinduism*, Malden, MA: Blackwell, ISBN 1-4051-3251-5

## რესურსეფი ინტერნეტის

ვიკიოწკარუეს**?** რე ხასჷლა თემაშენ:
ვედეფი Veda In Hindi & Sanskrit
* GRETIL etexts Archived 2010-11-07 ვებ-ხასჷლას Wayback Machine.
* The Vedas at sacred-texts.com
* Vedas: Rig, Sama, Yajur, and Atharva Archived 2008-05-04 ვებ-ხასჷლას Wayback Machine.
* Vedas and Upanishads Complete set Archived 2009-08-28 ვებ-ხასჷლას Wayback Machine.